Malcolm Roberts

De Malcolm Roberts, gebuer den 31. Mäerz 1944 zu Manchester, a gestuerwen de 7. Februar 2003 zu Addlestone, war e brittesche Sänger.

An den 1960er Jore war de Malcolm Roberts als Schauspiller a Musicalduersteller aktiv. Hien huet Haaptrollen an de Musicals West Side Story a Maggie May gespillt. Seng éischt Single, Time Alone Will Tell vun 1967 ass an d'UK-Charts komm. Och d'Lidder May I have the next dream with you (1968) a virun allem Love is All (1969) sinn Hitte ginn. Mat Love is All hat en 1969 e formidabelen Optrëtt beim Festival International de Canção zu Rio de Janeiro. Weider Optrëtt an Nord- a Südamerika waren d'Folleg dovun.

Hien huet Lëtzebuerg als Deel vun engem Sextett beim Eurovision Song Contest 1985 zu Göteborg vertrueden. Mam franséische Lidd "Children, Kinder, enfants" koum d'Grupp mat 37 Punkten op déi 13. Plaz.Eurovision Song Contest 1985

1991 huet e bei der brittescher Virentscheedung vum Grand Prix Eurovision mat engem selwer geschriwwene Lidd One Love matgemaach ouni awer selektionéiert ze ginn.

De Malcolm Roberts ass 2003 duerch en Herzinfarkt no bei sengem Wunnuert gestuerwen.

 Kuckt och 
 Eurovision Song Contest

 Um Spaweck 
Malcolm Roberts bei Discogs
Biographie bei menmedia.co.uk

Kategorie:Brittesch Sänger
Kategorie:Participantë fir Lëtzebuerg beim Eurovision Song Contest
Kategorie:Gebuer 1944
Kategorie:Gestuerwen 2003
Kategorie:Brittesch Theaterschauspiller
Kategorie:Participantë beim Eurovision Song Contest 1985